kardosdrur/scandi-wiki huggingface dataset:
Aleksandra Panova

Aleksandra Aleksandrovna Panova (, ; født 2. marts 1989 i Krasnodar, Sovjetunionen) er en kvindelig professionel tennisspiller fra Rusland.

Aleksandra Panovas højeste rangering på WTA single rangliste var nummer 117, som hun opnåede 31. oktober 2011. I double er den bedste placering nummer 71, som blev opnået 19. september 2011.

Eksterne henvisninger 

Tennisspillere fra Rusland
Personer fra Krasnodar
Pekka Haavisto

Pekka Olavi Haavisto (født 23. marts 1958 i Helsinki) er en finsk politiker for Det Grønne Forbund. Han var medlem af Rigsdagen fra 1987 til 1995 og er fra 2007 igen rigsdagsmand. Haavisto var fra 1995 til 1999 miljøminister og minister i udenrigsdepartementet i regeringen Paavo Lipponen I. Han var fra 1993 til 1995 partileder i Grønt Forbund og var fra 2000 til 2006 leder i De Europæiske Grønne.

Haavisto har arbejdet for FN og FN's miljøprogram (UNDP). Fra 2005 til 2007 var han EU's specialrepræsentant for Sudan og Darfur, hvorefter han var FN-rådgiver for fredsprocessen i Darfur.

I 2012 stillede Haavisto op til præsidentvalget i Finland. Han kom på andenpladsen med 18,8 % af stemmerne i første runde og gik videre til anden valgomgang. I den afgørende valgomgang tabte han til Sauli Niinistö.

Referencer

Eksterne henvisninger 

 Biografi fra Finlands rigsdag 

Rigsdagsmedlemmer fra Finland
Politikere fra Finland
Personer fra Helsinki
Politikere der er LGBT-personer
Henrik Hoffmann-Hansen

Henrik Hoffmann-Hansen (født 2. maj 1961) er en dansk journalist, der er politisk redaktør på Kristeligt Dagblad.

Han blev uddannet journalist fra Danmarks Journalisthøjskole i 1985 og var frem til 1993 ansat på Ugebladet for Hørsholm og Karlebo, i Bikuben, Kristeligt Forbund for Studerende og Kristeligt Folkeparti. Han kom derefter til Kristeligt Dagblad; først som politisk-økonomisk journalist, senere som indlandsredaktør og kirkeredaktør inden han blev politisk redaktør.

Kilde
 Om Henrik Hoffmann-Hansen på Kristeligt Dagblads hjemmeside

Journalister fra Danmark
Redaktører fra Danmark
H.C. Müller

Hans Christopher Müller (2. september 1818 i Thorshavn – 25. december 1897 smst) var en færøsk embedsmand og politiker. Far til Søren E. Müller.

Embedsmand 
Han var søn af sysselmand Rasmus Müller og Sigga Joensdatter. Müller var godt begavet og overtog 1843 embedet som sysselmand på Strømø efter sin far. Han blev medlem af det færøske Lagting og senere (1869) postekspeditør i Thorshavn og agent for DFDS (1866). Han var internationalt orienteret og besøgte handels- og verdensudstillinger i Tyskland og England. Han havde på egen hånd som autodidakt opbygget en stor viden om bl.a. Færøernes flora og fauna, og han indsamlede eksemplarer, som han sendte til Japetus Steenstrup i København. Han betalte 2 rigsdaler for hver skudt hvidbroget ravn fra Nolsø, hvilket skaffede udstoppede eksemplarer til Zoologisk Museum, men som også medvirkede til fuglens udryddelse.

Politisk karriere 
Han repræsenterede Suðurstreymoyar i Lagtinget 1852-55, 1865-1881 og 1885-92 og Norðstreymoyar 1857-59.

Allerede ved det første valg til Folketinget efter Grundlovens vedtagelse 1849 stillede han sig i Thorshavn, men opnåede ikke valg. Også i 1852 forsøgte han sig, men måtte atter bukke under for den dengang uovervindelige exam.jur. Niels Christopher Winther. Først da denne i 1858 frivilligt opgav sit kandidatur, valgtes Müller ind i Folketinget. Ved to følgende valg holdt han kredsen, men i 1864 slog skolelærer Johannes Petersen ham. Så valgtes han i 1865 ved et suppleringsvalg ind i Landstinget, hvor han blev slået i 1886. I stedet blev Müller atter valgt til Folketinget i 1887, hvor han sad indtil 1890.

Müller lod kun sjældent høre fra sig, når ikke et specielt færøsk forhold blev drøftet på tinge, men han fik dog lejlighed til at vise, både at han var en solid Højremand og en forstandig mand, der kunne tale godt for sig. 

Müller var gift med Marin Kristina f. Olsen.

Han var Ridder af Dannebrog og Dannebrogsmand. Müller er begravet på Thorshavn Gamle Kirkegård.

Referencer

Kilder og eksterne henvisninger 
 Løgtingið 150 – Hátíðarrit, bind 2 (2002), s. 321. (PDF )
 

Riddere af Dannebrog
Politikere fra Færøerne før 1906
Folketingsmedlemmer i 1850'erne
Folketingsmedlemmer i 1860'erne
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Folketingsmedlemmer i 1880'erne
Folketingsmedlemmer i 1890'erne
Embedsmænd fra Danmark
Landstingsmedlemmer fra Højre (1881-1915)
Folketingsmedlemmer fra Højre (1881-1915)
Tidligere folketingsmedlemmer fra Færøerne
Landstingsmedlemmer fra Færøerne
Sysselmænd fra Færøerne
Personer fra Thorshavn
Petřín Kabelbane

Petřín Kabelbane (på tjekkisk: Lanová dráha na Petřín) er en kabelbane i Tjekkiets hovedstad Prag. Den forbinder bydelen Malá Strana med toppen af Petřín-bjerget. Banen har tre stoppesteder: Újezd (på gadeplan nedenfor bjerget), Nebozízek (midterstationen) og Petřín (på toppen af bjerget).

Historie

Første bane 
Kabelbanen åbnede i 1891 med en smalsporet (1 meter) strækning på 383 meter. Vognene blev drevet frem ved hjælp af et vægtstangsprincip, der fungerede ved, at vand blev pumpet ind i øverste vogn, der hermed blev så tung, at den kørte ned og samtidig trak den anden vogn op via et indbyrdes forbundet kabel. Herefter blev vandet pumpet op i den vogn som nu var øverst og processen startede forfra. Denne kabelbane lukkede ved udbruddet af 1. Verdenskrig i 1914 og genåbnede først efter krigens ophør.

Anden bane 
Den nuværende Petřín Kabelbane åbnede i 1932. Der var tale om en komplet ombygget kabelbane med bredere sporvidde og en væsentligt længere strækning. Også stationer, vogne og øvrigt udstyr blev ny- eller ombygget samtidig. Banen var i drift – også under 2. Verdenskrig – helt frem til 1965, hvor et stort jordskred satte anlægget ud af drift. 

Først i 1985 blev kabelbanen genåbnet. Der var foretaget en gennemgribende renovering af skinnelegemet og nye vogne var kommet til.

Selv om design og arkitekturen på stationerne minder om Prags Metrostationer er det sporvognskompagniet, der driver Petřín Kabelbane og har fælles billetter hermed.

Tekniske data 
Petřín Kabelbane har følgende tekniske specifikationer:

Længde i alt: 510 meter
Højdeforskel fra bund til top: 130 meter
Maximum stigningsgrad: 29,5%
Antal vogne: 2
Banetype: Enkeltsporet med vigespor midtvejs
Sporvidde: Standard-sporvidde (1,435 meter)
Kapacitet: 100 passagerer pr. vogn
Drivmiddel: Elektricitet

Billedgalleri

Eksterne henvisninger

Referencer og links 

 Kabelbanen på Lift-World

Kabelbaner
Prag
Transport i Tjekkiet
Bygninger, konstruktioner og anlæg i Tjekkiet
Vjekoslav Bevanda

Vjekoslav Bevanda (født 13. maj 1956 i Mostar) er en bosnisk politiker for det bosnisk-kroatiske parti Hrvatska demokratska zajednica Bosne i Hercegovine (HDZ BiH). Bevanda er som formand for ministerrådet premierminister i Bosnien-Hercegovina. Han tiltrådte premierministerpositionen 12. januar 2012.

Bevanda blev i 1979 uddannet økonom. Han arbejdede derefter i fly- og våbenproducentfirmaet SOKO i Mostar, men gik i 1990 over i banksektoren, hvor han har været aktiv både i Mostar, Zagreb, Split og Sarajevo. Fra 2007 til 2010 var Bevanda finansminister i Føderationen af Bosnien og Hercegovina.

Referencer 

Politikere fra Bosnien-Hercegovina
Personer fra Mostar
Kirsten Wyrtz

Kirsten Rosendal Wyrtz (født 20. juli 1940, død 16. september 2016) var en dansk politiker, der fra 1998 til 2007 var borgmester i Sønderhald Kommune, valgt for Socialdemokraterne.

Wyrtz var uddannet socialrådgiver og blev valgt til Sønderhald Kommunalbestyrelse allerede i 1970. Hun forlod politik, da kommunen blev sammenlagt med nabokommunerne i forbindelse med strukturreformen.

Kirsten Wyrtz fortsatte som frivillig i Ældre Sagen.

Referencer

 Danske Kommuners borgmesterindeks

Borgmestre fra Socialdemokraterne
Socialrådgivere fra Danmark
Danmarks Forvaltningshøjskole

Danmarks Forvaltningshøjskole (fork. DFH) var en dansk uddannelsesinstitution, der primært havde til formål at tilbyde videre- og efteruddannelse til ledere og administrative medarbejder i stat, amt og kommune.

DFH blev oprettet i 1963 som en del af Finansministeriet, men overgik i 2001 til Undervisningsministeriet. Fra 1981 havde var institutionen selvejende. I 2006 var det årlige budget på 115 mio. kr.

I 2008 blev DFH en del af Professionshøjskolen Metropol, som senere blev til Københavns Professionshøjskole. Forvaltningshøjskolens aktiviteter er i dag en del af Institut for Administrationsuddannelser, og som har til huse på Tagensvej 86.

Eksterne henvisninger 
 Professionshøjskolen Metropols hjemmeside 

Etableret i 1963
Ophørt i 2008
Forvaltningshøjskole
Frederiksberg
Wordfeud

Wordfeud er et onlinespil, som er videreudviklet fra spillet Scrabble. Det er udviklet i 2010 af nordmanden Håkon Bertheussen. Spillet har dog en række ændringer i forhold til Scrabble; eksempelvis brættets udseende og pointgivningen

Wordfeud spilles fortrinsvis på mobile enheder. Der findes versioner til iOS, Android, Windows Phone 7 og Windows Phone 8. Spillet findes i to udgaver: en gratis med reklamer og en betalingsversion, der er reklamefri. Der findes også en version til PC'er med Windows.

Spillet er januar 2012 downloadet mere end 13,5 millioner gange, og det vurderes at generere en omsætning på mellem 60.000 og 80.000 norske kroner dagligt gennem salg og annoncer. Allerede i april 2012 passerede omsætningen 100.000 norske kroner dagligt og 4 millioner mennesker spiller hver dag Wordfeud.

Wordfeud benytter Retskrivningsordbogen til at afgøre om ordene er gyldige. Retskrivningsordbogen udgives af Dansk Sprognævn og gælder som standarden for det danske skriftsprog.

Da succes i spillet til dels afhænger af spillernes ordforråd, blev der i 2010 lavet en lang række snydeprogrammer og snydesider til Wordfeud, som enten foreslog ord ud fra de bogstaver, som spilleren havde, eller ligefrem ud fra et skærmprint af spillet kunne finde det træk, som gav flest point. Dette førte til at mange spillere mistede interessen. I en undersøgelse i Februar 2012 indrømmede 10%, at de snød i Wordfeud. Et forsøg viste dog, at det ikke er tilstrækkelig at have et perfekt ordforråd. Snydeprogrammerne kommer til kort, når det drejer sig om planlægning og strategi.

Fejl i ordbogen 
Udbyderne erkender, at der er nogle fejl i ordbogen, som er direkte baseret på Retskrivningsordbogens ordliste. Derudover er der en del relativt almindelige ord, som ikke anerkendes, særligt verbaliserede substantiver såsom "råben" og "skrigen", mens der derimod tillades en del byde- og genitiv-former, som sjældent anvendes i almindeligt sprogbrug..

Bøger 
 Mogens Jerløv: Vind i Wordfeud. (FeudMaster.dk  og Turbineforlaget 2012).

Eksterne henvisninger 
 Wordfeuds hjemmeside

Kilder 

Onlinespil
Mobilspil
IOS-spil
C.G.W. Johannsen

Christian Gottfried Wilhelm Johannsen (14. april 1813 i Flensborg – 19. marts 1888 i København) var en dansk jurist, embedsmand og minister.

Han var søn af gehejmekonferensråd Friedrich Johannsen, dimitteredes 1832 fra Haderslev Latinskole, tog 1838 juridisk eksamen i Kiel og blev kort efter auskultant ved Overretten i Slesvig. 1841 blev han hofjunker og kancellist i Kabinetssekretariatet, 1843 kammerjunker. Da C.L. Tillisch døde 1844, fungerede han en kort tid som kabinetssekretær. 1846 udnævntes han til amtmand over Sønderborg og Nordborg Amter og 1850 til amtmand over Husum og Bredsted Amter, overstaller over Ejdersted, Nordstrand og Pelvorm samt til overdigegreve, 1851 til kammerherre.

24. januar 1864 indtrådte han i det monradske ministerium som minister for hertugdømmet Slesvig, overgik i ministeriet Bluhme og udtrådte af dette efter fredslutningen i november samme år. Samtidig udnævntes han til Kommandør af Dannebrogordenen, 1876 til ordensskatmester og samme år til Storkors af Dannebrog. Han døde 19. marts 1888 ugift i København.

Der findes fotografier af Budtz Müller og Jens Petersen.

Kilder 
 H.R. Hiort-Lorenzen, "C.G.W. Johannsen", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Danskere i 1800-tallet
Jurister fra Danmark
Personer fra Flensborg
Storkors af Dannebrog
Ministre for Slesvig fra Danmark
Ordensskatmestre fra Danmark
Amtmænd fra Slesvig
Kammerherrer fra Danmark
Kabinetssekretærer fra Danmark
C.G.W.
Wimbledon-mesterskabet 1882

Wimbledon-mesterskabet 1882 var den sjette udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien i perioden 8. – 17. juli 1882.

Turneringen var en herresingleturnering med deltagelse af 29 spillere. Mesterskabet blev afgjort i udfordringsrunden, hvor den forsvarende mester spillede mod vinderen af All Comers-turneringen, hvori de resterende 28 spillere spillede om retten til at møde mesteren i udfordringsrunden, hvor All Comers-vinderen Ernest Renshaw tabte til sin tvillingebror, den forsvarende mester William Renshaw med 6-1, 2-6, 4-6, 6-2, 6-2 og dermed sikrede sig sin anden af syv Wimbledon-titler i herresingle.

I forhold til sidste sæsons mesterskab var nethøjden blevet sænket til 3 fod 6 tommer (107 cm) ved netstolperne og 3 fod (91,4 cm) i midten. Disse mål for nettet er fortsat gældende i nutidens tennisregler.

Resultater 

Turneringen var en herresingleturnering og havde deltagelse af 29 spillere, og alle kampe blev spillet bedst af fem sæt, hvor den første spiller, der vandt seks partier i et sæt, vandt sættet, undtagen i All Comers-finalen, hvor sættene skulle vindes med mindst to overskydende partier.

De 28 spillere spillede i All Comers-turneringen om retten til at udfordre den forsvarende mester, William Renshaw, i "udfordringsrunden".

Udfordringsrunden 

I "udfordringsrunden" spillede vinderen af All Comers-finalen, Ernest Renshaw, mod den forsvarende mester, William Renshaw, om mesterskabet i herresingle.

All comers-turneringen

Kilder / eksterne henvisninger 
 The Championships, Wimbledon 
 Tennis Archives - Wimbledon 1882 
 Scoreshelf.com - Wimbledon 1882

1882
Tennis i 1882
Wimbledon-mesterskabet 1883

Wimbledon-mesterskabet 1883 var den syvende udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien i perioden 7. – 16. juli 1883.

Turneringen var en herresingleturnering med deltagelse af 24 spillere. Mesterskabet blev afgjort i udfordringsrunden, hvor den forsvarende mester, William Renshaw, spillede mod vinderen af All Comers-turneringen, Ernest Renshaw, hvori de resterende 23 spillere spillede om retten til at møde mesteren i udfordringsrunden. Resultatet af udfordringsrunden blev, at den forsvarende mester, William Renshaw, besejrede sin tvillingebror, Ernest Renshaw med 2-6, 6-3, 6-3, 4-6, 6-3 og dermed sikrede sig sin tredje af syv Wimbledon-titler i herresingle. Det var andet år i træk at de to brødre mødte i finalen, og andet år i træk at William vandt over Ernest.

Resultater 

Turneringen var en herresingleturnering med deltagelse af 24 spillere, og alle kampe blev spillet bedst af fem sæt. Den første spiller, der vandt seks partier i et sæt, vandt sættet, undtagen i All Comers-finalen og udfordringsrunden, hvor sættene skulle vindes med mindst to overskydende partier.

De 23 af spillerne spillede i All Comers-turneringen om retten til at udfordre den forsvarende mester, William Renshaw, i "udfordringsrunden".

Udfordringsrunden 

I "udfordringsrunden" spillede vinderen af All Comers-finalen, Ernest Renshaw, mod den forsvarende mester, William Renshaw, om mesterskabet i herresingle.

All comers-turneringen

Kilder / eksterne henvisninger 
 The Championships, Wimbledon 
 Tennis Archives - Wimbledon 1883 
 Scoreshelf.com - Wimbledon 1883 

1883
Tennis i 1883
Ernest Renshaw

Ernest Renshaw (3. januar 1861 in Leamington Spa – 2. september 1899 i Waltham St. Lawrence) var en engelsk tennisspiller.

Sammen med sin tvillingebror William Renshaw vandt Ernest Renshaw herredoubletitle i Wimbledon fem gange. Han vandt også singlemesterskabet én gang, i 1888, og blev optaget i International Tennis Hall of Fame i 1983. Ernest var 15 minutter ældre og en halv tomme højere end sin tvillingebror.

Eksterne henvisninger 

 International Tennis Hall of Fame 
 Wimbledon Lawn Tennis Museum 

Tennisspillere fra Storbritannien
Herbert Wilberforce

Herbert William Wrangham Wilberforce (født 8. februar 1864 i München, Kongeriet Bayern, død 28. marts 1941 i Kensington, London, Storbritannien) var en britisk tennisspiller og formand for All England Lawn Tennis and Croquet Club i perioden 1921–1936. I 1887 vandt ham herredoubletitlen i Wimbledon sammen med Patrick Bowes-Lyon. Han var barnebarn af abolitionisten William Wilberforce.

Kilder / eksterne henvisninger 
 True Knowledge – Herbert Wilberforce 

Tennisspillere fra Storbritannien
EUC Nordvestsjælland

== Nordvestsjællands Erhvervs- og Gymnasieuddannelser ==
Nordvestsjællands Erhvervs- og Gymnasieuddannelser er en uddannelsesinstitution i Nordvestsjælland. Institutionen uddanner unge og ældre indenfor forskellige uddannelser og kursustilbud. Skolen har 2 afdelinger beliggende i Holbæk og Kalundborg. Her ud over har skolen en onlineafdeling, hvor der tilbydes onlineundervisning på EUS 5 ugers-forløb, EUD GF2 samt EUX GF2 og EUX studieåret. Uddannelsesstedet henvender sig både til unge, som kommer lige fra folkeskolen, og voksne, som har erhvervserfaring.

Erhvervsuddannelser 
Over 23 forskellige erhvervsuddannelser og 12 eux-uddannelser indenfor kontor og handel, byggeri og teknik samt sundhed og fødevarer.

Gymnasium 
Under EUC Nordvestsjælland høre tre gymnasier, med retningerne HTX, HHX, EUX, STX og HF. Allikelund Gymnasium er beliggende i Kalundborg, Slotshaven Gymnasium i Holbæk og Odsherreds Gymnasium i Asnæs.

Kursusafdeling 
På EUC Nordvestsjællands afdeling i Audebo ligger kursusafdelingen. Her kan man efteruddanne sig og tage et af deres mange AMU-kurser.

Ekstern henvisning 
 EUC Nordvestsjællands hjemmeside for fysiske uddannelser
 EUC Nordvestsjællands hjemmeside for onlineuddannelser
 Allikelund Gymnasium
 Slotshaven Gymnasium

Uddannelse i Holbæk
Uddannelsesinstitutioner i Kalundborg Kommune
Gymnasiale uddannelser
Onlineuddannelser
Herbert Lawford

Herbert Fortescue Lawford (15. maj 1851 i Bayswater – 20. april 1925 i Dess, Skotland) var en britisk tennisspiller, som vandt herresingletitlen i Wimbledon i 1887, og som nåede finalen yderligere fem gange. I 1887-finalen besejrede han Ernest Renshaw i fem sæt: 1–6, 6–3, 3–6, 6–4, 6–4. Han tabte finalerne i 1880, 1884-86 og 1888. 

Lawford anses for at være den første spiller, der anvendte "topspin" i tennis. Han blev optaget i International Tennis Hall of Fame i 2006.

Eksterne henvisninger 
 International Tennis Hall of Fame

Tennisspillere fra Storbritannien
John Hartley

John Thorneycroft Hartley (født 9. januar 1849 i Tong, Shropshire, Storbritannien, død 21. august 1935 i Knaresborough, Yorkshire, Storbritannien) var en engelsk tennisspiller, der vandt herresingletitlen i Wimbledon i 1879. Året efter forsvarede han med held sin titel ved at besejre Herbert Lawford med 6–3, 6–2, 2–6, 6–3. I 1881 mistede Hartley titlen, da han på blot 37 minutter tabte til William Renshaw med 0–6, 1–6, 1–6.

Hartley blev gift i 1875 med Alice Margaret Lascelles, som var barnebarn af Henry Lascelles, 3. jarl of Harewood. De fik ingen børn.

Ved Wimbledon-mesterskabernes 50-års jubilæum i 1926 overrakte dronning Mary en sølvmedalje til Hartley samt de øvrige 33 overlevende mestre.

Eksterne henvisninger 
 The Reverend John Thorneycroft Hartley 

Tennisspillere fra Storbritannien
California Gurls

"California Gurls" er en elektropop-sang af den amerikanske singer-songwriter Katy Perry og var førstesingle til hendes tredje studiealbum, Teenage Dream. Med på sangen er rapperen Snoop Dogg og den blev produceret af Dr. Luke, Max Martin og Benny Blanco. I følge Perry var sangen et modsvar til "Empire State of Mind" af Jay-Z og Alicia Keys. Sangen skulle oprindeligt sendes ud til radioerne den 25. maj 2010, men efter at klip fra Perrys nye album blev delt på internettet, skyndet hendes pladeselskab at få sendt sangen ud til radioerne den 7. maj 2010 og begyndte samtidig at streame sangen på hendes hjemmeside. Den blev efterfølgende udgivet på iTunes den 11. maj 2010. Sangen toppede som nummer et på Billboard Hot 100 i seks uger i streg og gav Perry sin anden nummer-et single i USA og Snoop Dogg sin tredje. I Danmark toppede sangen på Track top 40 som nummer fem. Sangen opnåede også en top-ti placering i over ti lande, heriblandt Australien, Canada, Irland, New Zealand og Storbritannien. Den 2. december 2010 modtog sangen en Grammy-nominering for 'Bedste vokale pop-samarbejde'.

Andre versioner 
 Armand Van Helden Remix – 5:49
 Passion Pit Main Mix – 4:12
 Manhattan Clique Radio Edit – 3:45
 Manhattan Clique Extended Radio Edit – 4:47
 Manhattan Clique Long Beach Mix – 7:01
 Manhattan Clique Malibu Dub – 5:47

Hitlister

Hitlister

Årslister

Certifikationer

Før og efter på hitlisterne

Referencer 

Katy Perry-sange
Singler fra 2010
Snoop Dogg-sange
William C. Marshall

William Cecil Marshall (29. april 1849 i Mayfair - 24. januar 1921 i Hindhead) var en britisk tennisspiller, som tabte den allerførste Wimbledon-finale i herresingle til Spencer Gore med 1-6, 2-6, 4-6. Marshall var en defensiv spiller, der i finalen ikke havde en chance mod den mere aggressive Gore, og kampen var overstået på blot 48 minutter. Kampen blev overværet af 200 tilskuere, der hver havde betalt 1 shilling i entre.

Han deltog også i Wimbledon-mesterskaberne i 1879, hvor han tabte til den senere mester John Hartley i tredje runde, og i 1880, hvor han tabte i første runde.

Kilder 
 Tennis Archives - William Marshall

Noter

Eksterne henvisninger 

Tennisspillere fra Storbritannien
Luciana Salvadó

Luciana Salvado (født 13. april 1990) er en håndboldspiller fra Argentina. Hun spiller på Argentinas håndboldlandshold, og deltog under VM 2011 i Brasilien.

Kilder

Eksterne henvisninger 

Håndboldspillere fra Argentina
Personer fra Buenos Aires
Olympiske håndboldspillere fra Argentina
Håndboldspillere ved sommer-OL 2016
Deltagere for Argentina ved sommer-OL 2016